ΧΑΙΡΕΤΙΣΜΟΙ ΕΙΣ ΤΗΝ ΠΑΝΑΓΙΑΝ ΤΗΝ ΓΟΡΓΟΫΠΗΚΟΟΝ

Κοντάκιον. Ήχος Πλ. δ . Το προσταχθέν.

Γοργοϋπήκοε το φως η τετοκυία, Πατρός βουλήσει θείου Πνεύματος ελεύσει, την ψυχήν καταύγασον φωτί θεογνωσίας, λατρεύειν Πατέρα, Λόγον, Πνεύμα ευθές, θεάρεστα του νοείν τε πράττειν αεί, τρισαγίοις εν άσμασιν, υμνείν τε και προσκυνείν, ελάμπεσθαι κραυγάζειν σοι: Χαίροις Γοργοϋπήκοε.

Άνοιξον Θεοτόκε τον νουν μου δωρεά ουρανίω, γεραίρειν μεγαλείά σου ξένα (γ ), και συν Αρχαγγέλοις υμνείν, χαριτόβρυτόν σε κιβωτόν έμψυχον, χωρήσασαν τον άρτον τον ουράνιον, βοάν σοι πόθω:

Χαίρε χαράς αϊδίου Μήτηρ·

χαίρε αράς ολεθρίου λύσις.

Χαίρε παγγενής του Αδάμ ανακαίνισης·

χαίρε της προμήτορος Εύας η λύτρωσις.

Χαίρε ύψος αγιότητος το ανέφικτον κτιστοίς·

χαίρε βάθος ταπεινώσεως ου ληπτόν και νοεροίς.

Χαίρε ότι ηράσθη του σου κάλλους ο κτίστης·

χαίρε, ότι ειλκύσθη καθ’ ημάς και εκτίσθη.

Χαίρε αυγή ημέρας Θεότητος·

χαίρε αγνή Παρθένος Μητράναδρος.

Χαίρε βροτών αναγέννησις ξένη·

χαίρε προ των αιώνων προωρισμένη.

Χαίροις Γοργοϋπήκοε.

Βλέψον ιλέω όμματί σου, Γοργοϋπήκοε Κόρη Αγνή, επί την ταπείνωσίν μου, παραβλέψασά μου τα δεινά πταίσματα, και βραβεύουσά μοι θεϊκήν άφεσιν, ως ένθους μεγαλύνω σε, και πόθω τω Θεώ τον ύμνον άδω·

Αλληλούϊα.

Γνώρισμα ευσεβείας αρετών η χορεία, ταπείνωσις άριστα μεν η συνδεσμούσα, αγάπη δε κορωνίς, αμφοτέραι δε συνεκτικαί των άλλων πέλουσαι, ας κτήσασθαι ενίσχυσον,

βοώντάς σοι χαρά τοιαύτα·

Χαίρε θεώσεως η αιτία· χαίρε ανθρώπων η σωτηρία.

Χαίρε Χριστού του Θεού η ανάδειξις·

χαίρε φωτός του αδύτου φανέρωσις.

Χαίρε πάντα νουν διάθεσιν δούσα τω αγαπητώ·

χαίρε χάριν αντί χάριτος συλλαβούσα τον Χριστόν.

Χαίρε χρηστότητος θείας δωρεοδότης·

χαίρε χαρίτων αύλων αγαθοδότις.

Χαίρε απαρχή της ημών αναπλάσεως·

χαίρε της Χριστού μεταχούσα εγέρσεως.

Χαίρε πιστών σωτηρία μεγίστη·

χαίρε παθών θεραπεία αρίστη.

Χαίροις Γοργοϋπήκοε.

Δύναμιν απροσμάχητόν μοι παράσχου Μήτερ, ταπείνωσιν αληθή του αιρείσθαι, την συντρίβουσαν πλάνου ισχύν, αρετών απασών σύνδεσμον, οδόν τε απλανή προς σωτηρίαν

των Θεώ ψαλλόντων·

Αλληλούϊα.

Έχουσα συμπαθείας θεοβράβευτον πλούτον, προσπίπτοντάς σοι αγνή εν μετανοία, σον Υιόν εκδυσώπει λυτρωθήναι παθών, και δώρησαι ημίν κατάνυξιν ως άσμασι συν

δάκρυσι βοάν σοι κεχαριτωμένη·

Χαίρε η μήτηρ της ευσπλαγχνίας·

χαίρε η στάθμη της συμπαθείας.

Χαίρε της αγάπης Τριάδος ομοίωσις·

χαίρε αγαθότητος θείας η μίμησις.

Χαίρε στάχυν γη βλαστήσασα της ζωής τον φυτουργόν·

χαίρε Άρτον θείον φέρουσα τον τροφέα του παντός.

Χαίρε ότι υπάρχεις θεοχώρητος οίκος·

χαίρε ότι παρέχεις κατ’ εχθρών θείον νίκος.

Χαίρε λιμήν εν ζάλη αχείμαστος·

χαίρε πολλών πταισμάτων λυτήριον.

Χαίρε Θεού θησαυρών θημωνία·

χαίρε πασών αρετών αρμονία.

Χαίροις Γοργοϋπήκοε.

Ζώωσον νεκρωθέντα, Ζωοδότην τεκούσα θεϊκή ενεργεία Μαρία, και κατεύθυνόν μου την ζωήν, ως προσφέρω όλην τω Θεώ ως σφάγιον, ευχάριστον ως αίνεσιν εν Πνεύματι

Αγίω άδω·

Αλληλούϊα.

Ήμαρτον υπέρ πάντας, αλλ’ αγνή μητρικήν παρρησίαν προς Χριστόν κεκτημένη, ίλεων ποίησον αναστήναι θάττον τον φθορά κείμενον, Αυτού τη ζωηφόρω ενεργεία

σοι βοώντα·

Χαίρε θεάρεστος ευδοκία·

χαίρε θεόσδοτος ευλογία.

Χαίρε των ανιάτων πανάκεια ίασις·

χαίρε δεινών δαιμόνων ανίατος μάστιξις.

Χαίρε καύχημα της χάριτος εξαιρέτως το λαμπρόν·

χαίρε τάχος διασώζουσα εκ κινδύνων χαλεπών.

Χαίρε ότι εγένου υπέρ νουν Θεοτόκος·

χαίρε ότι βαστάζεις παγκρατέοντα Λόγον.

Χαίρε εναθρωπήσεως Λόγου το αίτιον·

χαίρε συγκαταβάσεως Τούτο το έλκυστρον.

Χαίρε Θεώ παντελώς ενωθείσα·

χαίρε Πνεύματι θείω αγιασθείσα.

Χαίροις Γοργοϋπήκοε.

Θέλων κοινωνούς θείας φύσεως Λόγος βροτούς απεργάσασθαι, ήλθες βροτωθείς προς ημάς δι’ ημάς, εκουσίως υπομείνας θάνατον, απλώσας δε παλάμας εν Σταυρώ,

καλεί άπαντας προς σωτηρίαν άδειν·

Αλληλούϊα.

Ιώμενος καχεξίας τους βροτούς Θεός Λόγος, δεικνύμενος οδόν σωτηρίας, κατήλθεν εν τω Άδη, θανών ο εκ Παρθένου Ήλιος, εγέρσει δε εφώτισε τα σύμπαντα, ελκύσας

τους πιστούς βοάν απαύστως τη ευλογημένη·

Χαίρε οσίων δόξα και κλέος·

χαίρε Μαρτύρων ισχύς και σθένος.

Χαίρε Ευαγγελίου Χριστού το προοίμιον·

χαίρε της σωτηρίας ημών το κεφάλαιον.

Χαίρε τέλος σκοπιμώτατον της Σοφίας του Θεού·

χαίρε θάνατον νικήσασα δι’ Υιού αγαπητού.

Χαίρε Χριστόν τεκούσα ασφαλή σωτηρίαν·

χαίρε προς θείαν πόλιν απλανής οδηγία.

Χαίρε νοητών νεκρών εγερτήριον·

χαίρε βασιλείας Χριστού ανοικτήριον.

Χαίρε χωρίου Υιού αχωρήτου·

χαίρε ταμείον Θεού απολύτου.

Χαίροις Γοργοϋπήκοε.

Κόρος των σων εφυμνίων ου προσγίνεται όλως, ακόρεστον γαρ το θείον ου ομοίωσις συ υπερτελής, η τεκούσα Λόγον εν σαρκί Άχραντε, θεώσεως τυχούσα υπέρ έννοιαν,

πλουτούσα μητρικώς την αγαθότητα, ω ψάλλομεν·

Αλληλούϊα.

Λάμψον εν ταις καρδίαις φωτισμόν αληθείας, σκοτόμαιναν παθών διαλύων, χαριζόμενος ημίν λιταίς της Γοργοϋπηκόου σου Μητρός, ουράνιον απάθειαν, βοώσι προς

την Θεοτόκον·

Χαίρε κτισμάτων τιμιωτέρα·

χαίρε φωτός η καθαρωτέρα.

Χαίρε πύλας χαλκάς του Άδου συντρίψασα·

χαίρε Παραδείσου τας εισόδους ανοίξασα.

Χαίρε θείαν ωραιότητα φανερώσασα σαρκί·

χαίρε κάλλος και ευπρέπειαν Λόγον φέρουσα χερσί.

Χαίρε βρέφος τεκούσα τοις πιστοίς σωτηρίαν·

χαίρε λάμψας σοι το φέγγος τοις εν σκότει αγνοίας.

Χαίρε πηγή εξ ης το αλλόμενον·

χαίρε λουτήρ ψυχών καθαρτήριον.

Χαίρε νυμφών μυστικός του Σωτήρος·

χαίρε Χριστού η εσφράγιστος βίβλος.

Χαίροις Γοργοϋπήκοε.

Μέλος εναρμόνιον μουσικής συμφωνίας μελωδήσαντες, ανυμνήσωμεν την Μητέρα Χριστού του Θεού, προστασίαν πάντων και φρουρόν άμαχον, αγνήν Γοργοϋπήκοον Τριάδι

εκβοώντες·

Αλληλούϊα.

Νύξον ημώς καρδίας κατανύξεως πόθω, δακρύειν αεννάως Παρθένε, αποσμήξαι κηλίδας παθών, καθαροί τε εποφθείναι τω Πλάσαντι, όπως σοι ευχαριστούντες Αγνή

βοώμεν·

Χαίρε Τριάδος η κατοικία·

χαίρε η δόξα της Εκκλησίας.

Χαίρε των πρωτοτόκων τερπνή αγαλλίασις·

χαίρε των Ασωμάτων πόθος και έλλαμψις.

Χαίρε σκέπη η φυλάττουσα θεία τέκνα μητρικώς·

χαίρε γνώσιν η φυτεύσασα της Τριάδος φαεινώς.

Χαίρε πόλις αγία ουρανών Βασιλέως·

χαίρε θεία πυράγρα του πυρός του αύλου.

Χαίρε ζωής αγίας το ίνδαλμα·

χαίρε βροτών και νόων υπόδειγμα.

Χαίρε πηγής αθανάτου το ρείθρον·

χαίρε καινής αφθαρσίας το κλείθρον.

Χαίροις Γοργοϋπήκοε.

Ξένα και ανήκουστα πάντη τα σα μεγαλεία, Θεός γαρ δι’ ημάς εκουσίως βροτωθείς δι’ αγαθότητα, εκ σου οράται νήπιος, ο πάντων Κύριος ως αν στραφώμεν γεγονότες

ως παιδίον άκακοι, ωδήν Αυτώ προσάδοντες χαρά το·

Αλληλούϊα.

Όλην σου την έφεσιν μόνη Θεώ δούσα μεγίστη σπουδή, ο απερίγραπτος λόγος αντιδόσει κρείττονι, βουλή του Πατρός όλος επεδόθη σοι Υιός σου γενόμενος, επελεύσει

του Αγίου Πνεύματος φανείς θεάνθρωπος σε Θεοτόκον εργασάμενος, όθεν ακούεις ταύτα·

Χαίρε λυχνία φωτός αδύτου·

χαίρε πληρούσα χαράς απείρου.

Χαίρε των θαυμάτων Χριστού το καινότατον·

χαίρε μυστηρίων Αυτού το απόρρητον.

Χαίρε ώσπερ θρόνος φέρουσα τον Δεσπότην και Θεόν·

χαίρε πάντων υπερέχουσα αισθητών και νοητών.

Χαίρε φύσιν λαθούσα θεϊκή ενεργεία·

χαίρε βρέφος τεκούσα Πατρική ευδοκία.

Χαίρε ναέ της θεότητος άγιε·

χαίρε πηγή των χαρίτων ακένωτε.

Χαίρε εξ ης εγεννήθη ο Κτίστης·

χαίρε δι’ ης εκαινίσθη η κτίσις.

Χαίροις Γοργοϋπήκοε.

Πέπαυται των δαιμόνων της απάτης η πλάνη, αντ’αυτής δε εισήχθη η γνώσις των μυστηρίων Τριάδος· πεφανέρωται γαρ δια σου Θεός Λόγος Δέσποινα, οδός, ζωή,

αλήθεια, φωτί ου καταλάμπονται πιστοί προσάδοντες τον ύμνον·

Αλληλούϊα.

Ρήμασι θεοφθόγγοις ανυμνούμέν σε πόθω, ως όντως Θεοτόκον Παρθένε, συν Πατρί, σω Υιώ και τω Πνεύματι σέβας ως Θεώ νέμοντες, Τριάδα ευσεβώς λατρεύοντές σοι

εκβοώμεν·

Χαίρε παραδείσου ευωδίας·

χαίρε φυτόν της αθανασίας.

Χαίρε σοφίας Θεού η γεννήτρια·

χαίρε πιστών προς Αυτήν Οδηγήτρια.

Χαίρε ύδωρ θείον βλύσασα της ειρήνης ποταμόν·

χαίρε άβυσσον πηγάσασα αμετρήτων οικτιρμών.

Χαίρε ότι επεφάνη αρετή και υψώθη·

χαίρε εμαράνθη η απάτη εσβέσθη.

Χαίρε αμαρτανόντων το ιλαστήριον·

χαίρε των εν ανάγκαις το καταφύγιον.

Χαίρε δι’ ης εφωτίσθη ο κόσμος·

χαίρε δι’ ης εμωράνθη ο πλάνος.

Χαίροις Γοργοϋπήκοε.

Σώσόν με η ελπίς μου και σκέπη και προστασία, προς σε γαρ ανεθέμην πάσάν μου προσδοκίαν Γοργοϋπήκοε, ότι τον Σωτήρα Ιησούν έτεκες, ω πρέπει δόξα συν Πατρί

και Πνεύματι σεπτή Τριάδι, η βοώμεν·

Αλληλούϊα.

Τόπος εν ω εφάνη ο Θεός εν ανθρώποις βουλόμενος θεώσαι την φύσιν, ουράνιος κατοικία, συ βίβλος ζωής, εν η Χριστός κατοικείν ηρετήσατο, εδείχθης Μητροπάρθενος,

ο πάντας σοι προσφωνείν διδάξας·

Χαίρε η μόνη ευλογημένη·

χαίρε αγνή κεχαριτωμένη.

Χαίρε του παρόντος αιώνος, λαμπρά αποκάλυψις·

χαίρε σοφή του μέλλοντος ασάλευτος ανακαίνισις.

Χαίρε ότι εφανέρωσας αγαθότητα Θεού·

χαίρε ότι συ απέδειξας την χρηστότητα Αυτού.

Χαίρε του όντως Όντος εν σαρκί προς ημάς παρουσία·

χαίρε χριστεπωνύμων η πολλή προς Αυτόν παρρησία.

Χαίρε Χριστού λαμπρόν οικητήριον·

χαίρε καλών έργων το βραβευτήριον.

Χαίρε σωτηρίαν τω κόσμω τεκούσα·

χαίρε ιλασμόν τοις πιστοίς παρασχούσα.

Χαίροις Γοργοϋπήκοε.

Ύμνοις Γοργοϋπήκοε σε κατά χρέος τιμώντες, λατρεύομεν τον θείον Υιόν σου, Ομοούσιον ομού συν Πατρί και Αγίω Πνεύματι, Βασιλείαν Άναρχον, τρισσόν ύμνον

προσάδοντες, φαιδροί συν Αρχαγγέλοις τε Τριάδι ψάλλοντες·

Αλληλούϊα.

Φωταυγόν η τεκούσα Φωτοδότην Σωτήρα τον Ήλιον της Δικαιοσύνης, φωτοδότιδα αίγλην μοι βράβευσον, υμνούντί σου πανευσεβώς τα θεία μυστήρια και μεγαλύνοντι

την δόξαν σου Γοργοϋπήκοε συν νόοις εκβοώντί σοι·

Χαίρε η Μήτηρ του Ζωοδότου·

χαίρε η πύλη του Φωτοδότου.

Χαίρε της αγάπης Θεού λαμπρά ένδειξις·

χαίρε της σοφίας Αυτού η απόδειξις.

Χαίρε Ήλιον εμφαίνουσα φως εν σκότει ιλαρόν·

χαίρε Όρος εξ ου τέτμηται της ζωής ο αρχηγός.

Χαίρε η φανερούσα της Τριάδος το κράτος·

χαίρε η μετασχούσα ταύτης δόξης αφράστως.

Χαίρε απάντων κτισμάτων Βασίλισσα·

χαίρε της άνω Ιερουσαλήμ η ευπρέπεια.

Χαίρε αύλων δώρων η χορηγία·

χαίρε βροτών και νόων η υμνωδία.

Χαίροις Γοργοϋπήκοε.

Χαίρε Μήτηρ Κυρίου Γοργοϋπήκοε Κόρη, η Χάριν δεξαμένη Μαρία, την ασύγκριτον υπερφυώς, αλλά σπλαγχνισθείσα και ημάς χάριτος αξίου, μεγαλύνοντας σον Τόκον

ω βοώμεν ούτως·

Αλληλούϊα.

Ψάλλοντες τη Τριάδι τον Τρισάγιον ύμνον, ανυμνούμέν σε, ως θείον ιερόν Θεοτόκε Γοργοϋπήκοε, εν σοι γαρ οικήσας Χριστός η του Υψίστου ευπρεπής δύναμις,

ανύψωσεν, εθέωσεν, εδίδαξε, βοάν σοι πάντας·

Χαίρε αγίων αγιότης·

χαίρε παρθένων θεία φαιδρότης.

Χαίρε κιβωτέ πληρωθείσα της χάριτος·

χαίρεη πηγήν δεξαμένη θεότητος.

Χαίρε σκεύος καθαρώτατον των αύλων θησαυρών·

χαίρε πνέουσα του Πνεύματος ευωδίας φωτισμόν.

Χαίρε έμπνους κιθάρα μελωδούσα τα θεία·

χαίρε χάριτος λύρα Εκκλησίας κινύρα,

Χαίρε δι’ ης τα πάντα ευφραίνονται·

χαίρε δι’ ης χαρά εν τοις πέρασι.

Χαίρε ελπίς μου και σωτηρία·

χαίρε γοργόπτερος προστασία.

Χαίροις Γοργοϋπήκοε.

Ω Γοργοϋπήκοε Μήτερ η τεκούσα τον πάντας αγίους αγιάζοντα (γ ). Λόγον δεξαμένη την νυν προσφοράν, Σε υμνούντας πόθω καθαγίασον και βασιλείας Ουρανών αξίωσον

τους εκβοώντας·

Αλληλούϊα.

Κοντάκιον.

Γοργοϋπήκοε ταχεία αντιλήψει σου, εκ πολεμίων με, συν ποίμνην ελευθέρωσον, ανυμνούσαν μεγαλεία σου Θεοτόκε, ως Τριάδι ύμνον άδω τον Τρισάγιον, Αρχαγγέλοις

τε ομού συν Πρωτοτόκοις τε, ίνα κράζω σοι:

Χαίροις Γοργοϋπήκοε.

Έτερον.

Γοργοϋπήκοε ταχεία αντιλήψει σου, εκ πολεμίων υμνολόγους ελευθέρωσον, ανυμνούντας μεγαλεία σου Θεοτόκε, ως Τριάδι ύμνον άδωμεν Τρισάγιον, Αρχαγγέλοις τε

ομού συν Πρωτοτόκοις τε, ίνα κράζωμεν:

Χαίροις Γοργοϋπήκοε.

Η/Υ ΠΗΓΗ:

voutsinasilias.blogspot.gr

<http://voutsinasilias.blogspot.gr/2009/07/blog-post_6917.html>